ՀՔԾ լրատվական ծառայությունից «Ազատության» հարցմանն ի պատասխան հաստատեցին, որ Աբրահամյանին մեղադրանք է առաջադրվել պաշտոնեական լիազորություններն անցնելու (Քրեական օրենսգրքի 309-րդ հոդվածի առաջին մաս) և ձեռնարկատիրական գործունեությանն ապօրինի մասնակցելու (ՔՕ 310-րդ հոդված) համար։ Քննչական ծառայությունից հրաժարվեցին քրեական գործի հետ կապված այլ մանրամասներ հայտնել՝ նշելով միայն, որ մեղադրանքի համար ունեն բավարար ապացույցներ։